Aarne Jusu

Aarne Wilhelm Jusu, sukunimi aik. Juselius (1. toukokuuta 1893 Pori – 1. helmikuuta 1949) oli suomalainen majuri, toimitusjohtaja ja liikemies.Wikiaineisto : Kuka kukin oli 1960Aarne Jusun hautakivi Malmin hautausmaalla, Suomen Sukututkimusseura : Hautakirjoituksia ja hautakuvia 

Jusun vanhemmat olivat merikapteeni Abraham Wilhelm Juselius ja Olga Rajahalme. Hän kävi Raahen alkeiskoulun 1912 ja Raahen Porvari- ja Kauppakoulun 1915.

Jusu oli Turussa sijainneen Lentokoulun ja Santahaminassa toimineen Ilmailupataljoonan intendenttinä 1918–1919, ilmailuvoimien intendenttinä 1919–1920 ja suojeluskuntien yliesikunnan intendentuuriosaston päällikkönä 1923–1927. Hän oli välillä Tampereen Tupakkatehdas Oy:n palveluksessa 1920–1922 ja Oy Finnish Stevedores Ab:n palveluksessa 1922–1923. Jusu toimi sitten vuodesta 1927 alkaen samana vuonna perustetun Suojeluskuntien Kauppa Oy (vuodesta 1935 Oy Skoha Ab):n toimitusjohtajana ja johtokunnan puheenjohtajana. Jusu oli myös Suomen Ampujainliiton liittohallituksen ja johtokunnan jäsenenä ja toimi Suomen Metsästysyhdistyksen puheenjohtajana 1936–1948.Pörssitieto G. Kock : Täydentäviä yhtiötietoja : Suojeluskuntain Kauppa Oy Hän perusti myös keväällä 1941 Töölöntorinkatu 2:een avatun ravintola Motin jonka kanta-asiakkaita olivat muun muassa marsalkka Carl Gustaf Mannerheim sekä presidentti Urho Kekkonen.Kekkosen ja Marskin kantapaikka palaa, Helsingin uutiset 20.5.2011 Pekka Suuronen : Skohan – uusi yökerho, Erä digilehti 21.4.2017

 Lähteet 

 Aiheesta muualla 
 A. W. Jusu upseerin puvussa, Suomen Metsästysmuseon kuvakokoelma (Finna)
 Suojeluskuntain kauppa- ja hankintaosakeyhtiö SKOHA:n johtokunta syyskuussa 1937 Museovirasto, Historian kuvakokoelma (Finna)

Luokka:Suomalaiset yritysjohtajat
Luokka:Suomalaiset upseerit
Luokka:Vuonna 1893 syntyneet
Luokka:Vuonna 1949 kuolleet